Wikipedia:Welkom nuwelinge - Wikipedia

# Wikipedia:Welkom nuwelinge

### vanuit Wikipedia, die vrye ensiklopedie.

Nogmaals welkom by die Afrikaanse Wikipedia! Die Afrikaanse Wikipedia is in Desember 2001 begin, en maak deel uit van Wikipedia, 'n gemeenskapsprojek met die doel om in elke taal 'n volledige ensiklopedie te skep. Dis gratis om Wikipedia te gebruik om inligting te soek én om inligting by te voeg. Tans is daar 6 025 Afrikaanse artikels. Om te help artikels skryf, korrigeer en uit te brei hoef mens nie aan te meld nie, mens kan bloot aan die werk spring!.

## [wysig] Oriëntasie

Daar is heelwat inligting en riglyne om nuwelinge te help. Veral die volgende kan van nut wees:

- Gebruikersportaal - Heelwat skakels na verskeie dele van die projek, maniere om betrokke te raak, ens. Die skakel is ook links op die skerm as deel van elke blad (onder "navigasie"). Hierdie is waarskynlik die plek wat die beste aanvanklike uitleg gee van blaaie waarin redigeerders sal belangstel.
- Onlangse wysigings - Hier kan mens wysigings dophou en sien presies wat elkeen op die lys verander het aan 'n betrokke blad. Dit kan waardevol wees om hierdie wysigings dop te hou - so leer mens die konvensies en kry dalk ook 'n nuttige wenk of twee.
- Geselshoekie - Plek om algemene vrae te vra, idees voor te stel, ens. Dit is waarskynlik die bymekaarkomplek met die meeste aktiwiteit. Hou dit gerus dop!
- Elke blad het 'n besprekingsblad. Daar kan spesifieke vrae of opmerkings vir 'n blad of gebruiker gelos word. Bo-aan elke blad is daar 'n skakel "bespreking" waar die artikel bespreek kan word. 'n Gebruiker se besprekingsblad kan gebruik word om 'n boodskap vir 'n spesifieke gebruiker te los.

## [wysig] Die belangrikste reëls

- Sien gerus die artikels oor ons beleid.
- Hou die artikels maar Afrikaans! Daar bestaan ook 'n Nederlandse Wikipedia, Engelse Wikipedia, en 'n klomp anderstalige Wikipedias waarin bydraes in daardie taal gelewer kan word. (Vir besprekings gebruik ons ook ander tale).
- Probeer sover as moontlik Standaardafrikaans gebruik, wat beteken dat gereedskap soos 'n woordeboek, die HAT en Afrikaanse woordelys en spelreëls baie handig te pas gaan kom! Gebruik ook vakwoordeboeke, waar moontlik.
- Probeer objektief wees — d.w.s., geen reklame, propaganda, of kru taal nie, asseblief!
- Gebruik of skep eie werk. Die gebruik van inhoud vanaf ander bronne sonder toestemming bring vir Wikipedia geregtelike probleme. Die Wikipedia's van andere tale kan vrylik gebruik word aangesien die GNU/FDL-lisensie mens die vryheid verleen om dit te doen.
- Skryf so ensiklopedies as moontlik. Sorg dat die artikel, hoe klein ook al, in hierdie ensiklopedie pas deur goeie en gepaste taalgebruik, inhoud en uitleg. Maar moenie dat voorgenoemde jou ontmoedig nie — voel vry om enige bydrae te lewer, wat deur al die besoekers hier verander en poleer kan word.

## [wysig] 'n Paar wenke

- 'n Rooi skakel beteken daar bestaan nog nie inligting oor daardie onderwerp nie, en dit is jou uitnodiging om 'n nuwe bladsy te begin oor die onderwerp. As jy iets oor hierdie nuwe onderwerp wil bydra, klik eenvoudig op die rooi teks en skryf oor die onderwerp. Indien dit 'n algemene onderwerp is, soek eers deur die Wikipedia of daar nie dalk reeds 'n artikel onder 'n ander naam bestaan nie.
- Aan die linkerkant van die skerm is 'n soekveld, waarin jy teks kan intik om deur die bestaande onderwerpe te soek.
- Hou aan die linkerkant van die skerm ook Onlangse wysigings dop: vir outeurs is dit 'n belangrike blad. Daar is jou geleentheid om te help poleer aan nuwe werk, asook om leemtes te sien wat gevul kan word.
- Wanneer jy aan 'n bladsy werk, vul die Opsommingveld in met 'n kort, saaklike beskrywing van wat jy verander het.
- Gebruik die "Wys voorskou"-knop om 'n idee te kry hoe die bladsy gaan lyk voordat jy hom stoor.
- Die eerste karakter van elke nuwe lyn is belangrik — sien 'n kort oorsig van teksuitleg.
- Gebruik dubbele vierkantige hakies om na 'n [[onderwerp]] te skakel. 'n Onbekende onderwerp sien jy as onderwerp, terwyl bestaande skakels soos onderwerp lyk.
- Gebruik die besprekingsblad om oorleg met ander skrywers te pleeg, of om (moontlik drastiese) veranderings voor te stel. Onderteken jou voorstel met ~~~~.

## [wysig] Algemeen

Honderde mense met 'n goeie dosis gesonde verstand dra by tot die totale Wikipedia in verskillende tale. Tans bestaan tientalle Wikipedias waaraan geskryf en verbeter word. Enige besoeker kan daarby inval en saamwerk. Jy hoef nie noodwendig 'n naam te kies en daarmee in te log nie, maar ons probeer 'n gemeenskap hier bou waar almal mekaar leer ken, en daarom sal ons dit verwelkom. Klik op 'n onderwerp wat jou interesseer, waarvan jy iets weet, en voeg iets by, maak 'n spelfout reg, of skryf 'n mooi artikel — 'n uitstekende geleentheid om jou eie kennis ook te verbeter!

Kom gereeld hierlangs — hoe meer bydraes jy lewer, hoe meer verantwoordelik voel jy oor hierdie unieke projek. Maar weereens, voel in die eerste plek vry. Werk op Wikipedia kan 'n genotvolle besigheid wees en baie vervulling bring.

Dit is ook belangrik om te weet dat Wikipediane onderling afgespreek het op 'n paar norme wat in gedagte gehou moet word:

1. Ons probeer om nie te argumenteer nie; in oorleg met mekaar soek ons die oplossing, en juis daarvoor is die besprekingsbladskakel bo-aan elke blad.
2. Ons probeer artikels so objektief as moontlik hou. Dit beteken dat Wikipedia nie die plek is om jou eie oortuigings te verkondig nie, al is die onderwerp ook hoe opspraakwekkend. Dit is nie 'n preekstoel of seepkis nie. Wikipedia bly 'n ensiklopedie — hou in gedagte wat wat Wikipedia nie is nie.
3. Indien jy iemand anders se werk wil verbeter of eie kennis wil bylas maar jy is onseker omtrent jou opinie, of as jy eenvoudig 'n vraag of opmerking oor 'n onderwerp het, gebruik dan wel die besprekingsblad van daardie onderwerp daarvoor.
4. Humoristiese opmerkings in 'n artikel kan die projek natuurlik lekkerder maak, maar die bedoeling is dat Wikipedia 'n belangrike bron van inligting word op alle gebiede van die menslike kennis, en daarom probeer ons nie te snaaks wees nie. Ons streef na lewendige en leesbare artikels met so 'n helder moontlike uitleg.

Wikipedia het geen toelatingsbeleid nie; in beginsel kan enigiemand aan die ensiklopedie werk. Sommige vra dalk hulself af wat dit beteken vir die uiteindelike kwaliteit van die Wikipedia. Dink dan oor die nuwe vlak wat bereik kan word deur slegs die verskeidenheid te oorweeg. Omdat daar ook vakkenners na Wikipedia aangetrek word, word die inhoud ook meer en meer uitgebreid. Bowendien bly mense wat niks van 'n onderwerp weet nie in die algemeen vanself weg daarvan, of gaan lees en studeer om meer daaroor te wete te kom. Hoe meer mense deelneem aan hierdie projek, hoe meer verbeter die inhoud. Sowel akademici as elke persoon wat 'n positiewe bydrae wil lewer is van harte welkom. Ons hoop dat jy ook baie plesier sal kry uit die werk hier.

Sien gerus How to edit a page en Policies and guidelines op die Engelse Wikipedia vir meer volledige hulp.

Ontsluit van "http://af.wikipedia.org../../../w/e/l/Wikipedia%7EWelkom_nuwelinge_e1ff.html"

Kategorie: Wikipedia

##### Views

- Projekblad
- Bespreking
- Huidige wysiging

##### Soek

##### Ander tale

- አማርኛ
- العربية
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Français
- Gaeilge
- עברית
- हिन्दी
- Magyar
- Interlingua
- Íslenska
- 日本語
- Lëtzebuergesch
- Limburgs
- Bahasa Melayu
- Plattdüütsch
- Nederlands
- Norsk (bokmål)
- Polski
- Português
- Română
- Русский
- Slovenčina
- Slovenščina
- Српски / Srpski
- Basa Sunda
- Svenska
- Tatarça
- Tiếng Việt
- 中文